

 22 Δεκεμβρίου, 2022

**ΔΕΛΤΙΟ ΤΥΠΟΥ**

**ΕΞΩΤΕΡΙΚΟ ΕΜΠΟΡΙΟ ΤΗΣ ΚΥΠΡΟΥ 2021**

Η Στατιστική Υπηρεσία ανακοινώνει τη δημοσίευση [γραφήματος αναπαράστασης δεδομένων (infographic)](https://www.cystat.gov.cy/el/Infographics/) για το εξωτερικό εμπόριο της Κύπρου για το έτος 2021.

Οι συνολικές εισαγωγές αγαθών (από Κράτη Μέλη της ΕΕ και από τρίτες χώρες) το 2021 ανήλθαν σε €8.651,7 εκ. ενώ οι συνολικές εξαγωγές αγαθών (προς Κράτη Μέλη της ΕΕ και προς τρίτες χώρες) ήταν €3.373,4 εκ. Το έλλειμμα του εμπορικού ισοζυγίου ανήλθε σε €5.278,3 εκ. το 2021.

Μερικές από τις χρήσιμες πληροφορίες που παρουσιάζονται στο γράφημα είναι:

* Το μερίδιο των ενδοενωσιακών εισαγωγών για το έτος 2021 ανήλθε στο 65,1% σε σύγκριση με 54,2% το 2015, ενώ το μερίδιο των εισαγωγών από τρίτες χώρες μειώθηκε στο 34,9% σε σύγκριση με 45,8% το 2015. Οι ενδοενωσιακές εξαγωγές περιορίστηκαν στο 27,4% το 2021 σε σύγκριση με 40,0% το 2015, ενώ οι εξαγωγές προς τρίτες χώρες ανήλθαν στο 72,6% το 2021 σε σύγκριση με 60,0% το 2015.
* Το μερίδιο των εξαγωγών εγχώριων προϊόντων στο σύνολο των εξαγωγών ανήλθε στο 42,9% το 2021 σε σύγκριση με 27,6% το 2015.
* Οι κυριότεροι εμπορικοί εταίροι στις εισαγωγές της Κύπρου για το 2021 ήταν η Ελλάδα (€2.076,3 εκ.), η Ιταλία (€883,7 εκ.), η Γερμανία (€539,4 εκ.), η Ολλανδία (€445,7 εκ.) και η Κίνα (€431,1 εκ.), ενώ οι κυριότεροι εμπορικοί εταίροι στις εξαγωγές εγχώριων προϊόντων ήταν ο Λίβανος (€257,3 εκ.), το Ηνωμένο Βασίλειο (€171,8 εκ.), η Ελλάδα (€106,3 εκ.), η Κένυα (€66,2 εκ.) και το Ισραήλ (€64,6 εκ.)
* Το κύριο μερίδιο εισαγωγών για επιτόπια κατανάλωση κατά οικονομικό προορισμό καταλάμβαναν τα καταναλωτικά αγαθά με 30,8% ακολουθούμενα από τα ενδιάμεσα αγαθά και πρώτες ύλες (π.χ. δημητριακά, οικοδομικό σίδηρο) με 29,1% και τον μεταφορικό εξοπλισμό με 22,7%.
* Τα βιομηχανικά προϊόντα μεταποιητικής προέλευσης με 40,9% αποτελούσαν το κύριο μέρος των εξαγωγών προϊόντων εγχώριας προέλευσης ακολουθούμενα από τα βιομηχανικά προϊόντα ορυκτής προέλευσης με 29,0% και από τα βιομηχανικά προϊόντα γεωργικής προέλευσης με 23,4%.
* Τα κύρια προϊόντα που εισήχθησαν στην Κύπρο κατά το έτος 2021 ήταν ορυκτά καύσιμα και λάδια (€1.571,7 εκ.), πλοία (€898,9 εκ.), αυτοκίνητα, άλλα οχήματα και εξαρτήματα (€528,3 εκ.), ηλεκτρικές μηχανές, συσκευές, υλικά (€517,1 εκ.), άλλες μηχανές, λέβητες, συσκευές και τα μέρη τους (€497,6 εκ.).
* Τα κύρια προϊόντα εγχώριας προέλευσης που εξάχθηκαν από την Κύπρο κατά το έτος 2021 ήταν ορυκτά καύσιμα και λάδια (€380,4 εκ.), φαρμακευτικά προϊόντα (€326,9 εκ.), χαλούμι (€263,0 εκ.), απορρίμματα και θραύσματα (από χαρτί, γυαλί και μέταλλα) (€75,1 εκ.) και πατάτες (€42,1 εκ.)

***Για περισσότερες πληροφορίες:***

Πύλη Στατιστικής Υπηρεσίας, θεμα [Εξωτερικό Εμπόριο](https://www.cystat.gov.cy/el/SubthemeStatistics?id=36)

[Προκαθορισμένοι Πίνακες](https://www.cystat.gov.cy/el/KeyFiguresList?s=36) (Excel)

[Γράφημα Αναπαράστασης Δεδομένων (Infographic)](https://www.cystat.gov.cy/el/Infographics/)

***Επικοινωνία***

Ιωάννα Λεοντίου: Αρ. Τηλ: +357 22 605122, Ηλ. Διεύθυνση: ileontiou@cystat.mof.gov.cy

Ελίνα Τουμπακή: Αρ. Τηλ: +357 22 602214, Ηλ. Διεύθυνση: etoumbaki@cystat.mof.gov.cy